पाएं अपने शहर की ताज़ा ख़बरें और फ्री ई-पेपरडाउनलोड करें
जिले के एसपी सुशील कुमार पिछले साल काेराेना पॉजिटिव होने के बाद 14 दिनों तक होम आइसोलेशन में रहे और फिर निगेटिव होने के बाद काेरोना के कार्य में ही जुट गए। इस बार के कोरोना काल में वे उत्साह के साथ लोगों को कोरोना गाइड लाइन का पालन कराने और घरों में लोगों के सुरक्षित रहने के लेकर सड़क पर उतरे हुए हैं। सदर अस्पताल में डेडिकेटेड कोविड हेल्थ सेंटर और तेतरहाट स्थित कोविड केयर सेंटर जाकर भर्ती मरीजों की परेशानी जानने के साथ ही उनकी समस्याओं को दूर कर रहे हैं। जिले के विभिन्न क्षेत्रों में जाकर सरकार के गाइडलाइन का भी पालन करा रहे हैं। एसपी सुशील कुमार ने बताया कि पिछले सत्र में कोरोना के समय में 10 अगस्त 2020 को ट्रूनेट और आरटीपीसीआर से पॉजिटिव हुए। संक्रमित होने के बाद मन में भय और चिंता सताने लगी थी। कोरोना से संबंधित सभी सिम्टम मिलने के बाद 20 दिन तक सरकारी आवास के एक कमरे में ही आइसोलेट रहे। इस दौरान मानसिक रूप से तनाव झेल रहे थे। लेकिन इन सबों के बीच कोरोना पर विजय पाने की भी ललक थी। 20 दिनों तक होम आइसोलेशन में रहे और कोरोना गाइडलाइंस के अनुसार कोरोना की दवा ली। दो बार ब्लड टेस्ट भी करवाया। गिलोय और औषधीय काढ़ा पीने के साथ ही योग और प्रणायाम भी किया। पौष्टिक खान-पान पर विशेष रूप से ध्यान दिया। स्वस्थ होकर वापस लौटने के बाद फिर से ड्यूटी किया। इस दौरान बिहार विधानसभा का चुनाव आने से उसमें भी डटकर ड्यूटी किया। बताया कि वैक्सीनेशन की शुरूअात होने पर वैक्सीन भी लिया। इस सत्र में भी कोरोना संक्रमण की रफ्तार काफी बढ़ा हुआ है। सावधानी बरतते हुए लोगों को जागरूक कर गाइडलाइन का पालन कराने का काम कर रहे हैं।
एसपी सुशील कुमार ने कहा कि कोरोना से डरे नहीं बल्कि धैर्य रखें, मास्क पहनें
एसपी सुशील कुमार ने कहा कि कोरोना से डरने का नहीं हैं, बल्कि उससे मुकाबला करने का है। संक्रमित होने पर पैनिक होने की जरुरत नहीं हैं। डॉक्टर से संपर्क में रहें। काेरोना हर हाल में हारेगा। नियमों का पालन से कोरोना हारेगा, लोग जीतेंगे। काेविड के गाइडलाइंस, दृढ़इच्छाशक्ति और आत्मबल से जंग से जीता जा सकता है। योग, प्रणायाम और पौष्टिक आहार से मनुष्य के अंदर इम्नुनिटी पावर बढ़ता है। आम लोगों ने अपील करते हुए कहा कि कोई भी अनावश्यक रूप से घर से बाहर नहीं निकलें। शारीरिक और सामाजिक दूरी का पालन करने के साथ ही मास्क का प्रयोग करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn